**PRAVILNIK O KRITERIJIH ZA MATERIALNO IN FINANČNO POMOČ**

**SOCIALNO OGROŽENIM DRUŽINAM IN POSAMEZNIKOM**

1. Družinam in posameznikom, ki bivajo na ozemlju Koprske škofije in iz različnih vzrokov zaidejo v materialno stisko, Karitas načeloma pomaga s hrano, higienskimi in šolskimi potrebščinami, obleko, obutvijo, posteljnino, po potrebi posredujemo (tudi) pohištvo in belo tehniko.

Finančno pomagamo izjemoma: program Posvojitev na razdaljo in druga namenska sredstva ter z občasnim plačilom računov za nujne življenjske stroške (elektrika, voda, dodatno zdravstveno zavarovanje, šolska prehrana in obšolske dejavnosti…).

2. Pomoč se dodeli na podlagi:

- prošnje družine ali posameznika,

- predloga župnijske Karitas ali župnije,

- predloga državnih institucij (šole, centrov za socialno delo…) in nevladnih organizacij,

- dokazil o dohodkih.

3. Prosilcem praviloma nudimo pomoč glede na kraj dejanskega bivanja.

Pred dodelitvijo pomoči, je potrebno poiskati vse možne oblike druge pomoči, do katerih je prosilec upravičen. Če prosilec še ni uveljavil vseh oblik pomoči, ki jih lahko pridobi pri državnih in drugih institucijah, ga vzpodbudimo, da jih uveljavlja. V kolikor potrebuje pomoč, mu pri tem pomagamo.

Karitas lahko v mreži pomoči sodeluje tudi drugimi organizacijami in ustanovami.

4. Pomoč Karitas mora biti nudena v skladu s Kodeksom etičnih načel za sodelavce Karitas.

5. Pomoč se dodeli:

- enkratno (nesreča ali drugi izredni dogodki),

- občasno (na začetku šolskega leta, ob nabavi ozimnice, v času zdravljenja..)

- za daljše časovno obdobje (pomoč v hrani, Posvojitev na razdaljo…)

Do *enkratne pomoči* je upravičen-a družina ali posameznik, ki se ji/mu je zaradi nesreče ali drugega izrednega dogodka bistveno poslabšal materialni položaj.

Do *občasne pomoči* je upravičen-a družina ali posameznik, ki sicer ne izpolnjuje pogojev do prejemanja pomoči za daljše časovno obdobje, vendar se je zaradi izrednih stroškov znašel v materialni stiski.

6. Cenzus se določa vsako leto, glede na možnosti pomoči s strani Karitas ob upoštevanju minimalnega dohodka določenega s strani države. O cenzusu odloča Upravni odbor ŠK Koper, na predlog ravnatelja.

Pomoč se lahko dodeli družini in posamezniku tudi v primeru, da presega cenzus iz tretjega odstavka tega člena, če živi v težkih materialnih in socialnih okoliščinah, na katere sam-a ne more vplivati in zaradi katerih ima dodatne stroške (bolezen, invalidnost…).

7. V kolikor dotična ŽK oz. DOK nima dovolj lastnih sredstev za pomoč, lahko prošnjo prosilca z vsemi dokazili naslovi na Škofijsko karitas.

8. Upravičenost do enkratne pomoči v tekočem letu v višini do 50 eur presoja voditeljica ŽK, DOK, ŠK na katero se prosilec obrne.

Upravičenost do ostale pomoči, v višini do 400 eur, oz. do 1000 eur (ob večjih stiskah) presoja praviloma vsaj 3. članski odbor.

Pri pomoči, ki presega 1000 eur je priporočeno, da se DOK posvetujejo s Škofijsko karitas.

Upravičenost do pomoči v višini nad 3000 eur presoja Upravni odbor ŠK, na podlagi predloga ravnatelja ŠK (pomoč preko Zaupanje, tudi če se sredstva zbirajo na humanitarnem računu za različna zdravljenja, terapije, operacije...).

9. Ta Pravilnik je bil sprejet na seji UO, dne 17.10.2022 in se ga uporablja od 1. 1. 2023 dalje